# Abd Allah ben Muhammad

### De Viquipèdia

Abd Allah ben Muhammad ben Abd al-Rahman al-Marwani (844-912) fou el setè emir omeia de Còrdova [1]

Va succeir al seu germà Al-Mundhir (Almondhir), mort davant Bobastro el 29 de juny del 888, en lluita contra el muladí Umar ben Hafsun, probablement amb intervenció del nou emir [2].

Al inici del seu regnat estaven revoltades Còria, Mèrida i Badajoz, Santaver, Tudela i els muladís de Umar ben Hafsun entre d'altres, i llavors es van revoltar els valins de Lisboa, Alfandica, Alfereda, i Lamego a Lusitània, mentre els asturians van ocupar Chaves. El 889 es va revoltar el seu fill Muhammad ben Abd Allah a Sevilla i va tenir el suport dels valins de Jaén i Granada. L'emir va enviar al seu altra fill Abd al-Rahman, que va sotmetre als rebels i va entrar a Sevilla i Muhammad fou fet presoner.

El 16 d'abril del 891 Umar ben Hafsun va patir una greu derrota i es va haver de retirar a la seva fortalesa de Bobastro. Llop ben Muhammad de Tudela[3] es va haver de sotmetre a l'emir que li va reconèixer el govern de Tudela i Tarassona (898)

El 899 Umar ben Hafsun va passar a l'ofensiva i va conquerir Jaén (900) mentre a Sevilla es va revoltar Ibrahim i es va proclamar emir independent, però fou sotmès poc temps després. En aquest any 899 els Banu Marwan de Badajoz i Mèrida es van sotmetre a l'emir. El 902 es va ocupar l'illa d'Eivissa i el 903 Mallorca i Menorca amb un exèrcit dirigit per Isam al-Hawlani que en fou nomenat valí[4].

El 906 un cap muladí, Llop ben Tarbixa s'havia apoderat de les regions centrals i va entrar a Toledo.

Va morir el 16 d'octubre del 912. El va succeir el seu net Abd al-Rahman III ben Muhammad ben Abd Allah (Abderrahman III).

## [edita] Notes

1. ↑ El seu regnat es narrat amb detall al Muktabis d'Ibn Hayyan
2. ↑ els historiadors creuen que Abd Allah va enverinar al seu germà
3. ↑ de la família dels Banu Qasi
4. ↑ les illes Balears eren tributaries de l'emirat de Còrdova però no en formaven part

## [edita] Bibliografia

- Historia de l'Espanya musulmana, I per Evarist Levi-Provençal
- Historia de l'Espanya musulmana, II per Reinhardt Dozy
- Muktabis de Ibn Hayyan; manuscrit conservat a Oxford, editat el 1937 per Melchor Martínez Antuña (Melchor M. Antuña). Una part del llibre trobada a Marroc per Levi-Provençal el 1953 està en parador desconegut.

Obtingut de "http://ca.wikipedia.org../../../a/b/d/Abd_Allah_ben_Muhammad_dc40.html"

Categoria: Emirs musulmans

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- Galego
- Italiano
- Português
- Svenska
- Українська